
 18.6.2011
 BG
 Официален вестник на Европейския съюз
 L 160/52
 РЕГЛАМЕНТ ЗА ИЗПЪЛНЕНИЕ (ЕС) No 583/2011 НА СЪВЕТА
 от 9 юни 2011 година
 за изменение на списъците с производства по несъстоятелност, производства по ликвидация и ликвидатори в приложения А, Б и В към Регламент (ЕО) No 1346/2000 относно производството по несъстоятелност и за кодифициране на приложения А, Б и В към този регламент
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1346/2000 на Съвета от 29 май 2000 г. относно производството по несъстоятелност (1), и по-специално член 45 от него,
 като взе предвид предложението на Европейската комисия,
 като има предвид, че:
 (1)
 Приложения А, Б и В към Регламент (ЕО) No 1346/2000 изброяват наименованията, дадени в националните законодателства на държавите-членки на производствата и ликвидаторите, за които се прилага същият регламент. Приложение А изброява производствата по несъстоятелност, посочени в член 2, буква а) от същия регламент. Приложение Б изброява производствата по ликвидация, посочени в член 2, буква в), а приложение В изброява ликвидаторите, посочени в член 2, буква б) от същия регламент.
 (2)
 На 15 септември 2010 г. Австрия нотифицира Комисията съгласно член 45 от Регламент (ЕО) No 1346/2000 за изменения на списъците, които се съдържат в приложения А, Б и В към посочения регламент.
 (3)
 На 23 ноември 2010 г. Латвия нотифицира Комисията съгласно член 45 от Регламент (ЕО) No 1346/2000 за изменения на списъците, които се съдържат в приложения А и Б към посочения регламент.
 (4)
 Като се вземат предвид измененията на приложения А, Б и В към Регламент (ЕО) No 1346/2000 вследствие на посочените по-горе нотификации от страна на Австрия и на Латвия, приложения А, Б и В към регламента следва да се кодифицират с цел да се осигури необходимата правна сигурност за всички страни, участващи в производства по несъстоятелност, които са визирани от този регламент.
 (5)
 Обединеното кралство и Ирландия са обвързани с Регламент (ЕО) No 1346/2000 и следователно, съгласно член 45 от този регламент, участват в приемането и прилагането на настоящия регламент.
 (6)
 В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящия регламент и не е обвързана от него, нито от неговото прилагане.
 (7)
 Следователно приложения А, Б и В към Регламент (ЕО) No 1346/2000 следва да бъдат изменени и кодифицирани съответно,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1346/2000 се изменя, както следва:
 1.
 Приложение А се изменя както следва:
 а)
 наименованията по отношение на Латвия се заменят със следното:
 „LATVIJA
 —
 Tiesiskās aizsardzības process
 —
 Juridiskās personas maksātnespējas process
 —
 Fiziskās personas maksātnespējas process“;
 б)
 наименованията по отношение на Австрия се заменят със следното:
 „ÖSTERREICH
 —
 Das Konkursverfahren (Insolvenzverfahren)
 —
 Das Sanierungsverfahren ohne Eigenverwaltung (Insolvenzverfahren)
 —
 Das Sanierungsverfahren mit Eigenverwaltung (Insolvenzverfahren)
 —
 Das Schuldenregulierungsverfahren
 —
 Das Abschöpfungsverfahren
 —
 Das Ausgleichsverfahren“.
 2.
 Приложение Б се изменя, както следва:
 а)
 наименованията по отношение на Латвия се заменят със следното:
